A Seriya. Krishtianu Ronaldu gol urgan o‘yinda “Yuventus” g‘alaba qozondi (video)

Bugun, 6-oktabr sanasida Italiya A Seriyasida 8-tur bahslari davom ettirilmoqda.

Kecha turning ilk bellashuvida “Torino” klubi “Frozinone” jamoasini qabul qilib, 3:2 hisobida g‘alaba qozondi. Bugun esa tur doirasida 3 ta o‘yin bo‘lib o‘tadi. Jumladan, “Kalyari” “Bolonya”ni o‘z maydonida mehmon qilib, Pedro hamda Pavolettining gollari evaziga ishonchli g‘alabani qo‘lga kiritdi.
Musobaqa peshqadami “Yuventus” esa “Udineze” maydoniga safar qildi. Uchrashuvda hisob 33-daqiqada “Yuve” a’zosi Rodrigo Bentankur tomonidan ochildi. 37-daqiqada esa Krishtianu Ronaldu gol kiritib, o‘yinga yakuniy nuqtani qo‘ydi.

Ayni damda Rimning “Roma” jamoasi safarda “Empoli” bilan kurash olib bormoqda.
A Seriya
8-tur bellashuvlari
5-oktabr, juma
Gollar: 1:0—20 Rinkon, 2:0—46 Bazelli, 2:1—58 Goldaniga, 2:2—64 Chiano, 3:2 — 71 Berenguer.
6-oktabr, shanba
Gollar: 1:0—22 Pedro, 2:0—68 Pavoletti​
Gollar: 0:1— 33 Bentankur, 0:2—37 Ronaldu.​